春濃曲
作者：周弼
朝代：宋

paragraphs: 雨膏蒸土蘭芽熱，粉魂淡艷凝緗纈。
柳條無力受東風，桃葉春江弄花月。
枕函墜髮昏眠重，綺帳驚寒替花恐。
屏瑣蟲棲化粉蛾，簾甲蜂鑽抱殘蛹。
麥門冬長柔堪結，桐輪輾盡棠梨雪。
門掩車箱銅較閑，瓶敲井榦青絲絕。
君不見楚王宮中樂酣宴，嫌怕旁人說春晚。
玉釵埋遍細腰人，章華臺上蒼苔滿。